b"\n_START_ARTICLE_\nRectoria d'Arenys de Mar\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici de tres plantes i unes golfes, i una composici\xc3\xb3 totalment sim\xc3\xa8trica. T\xc3\xa9 portal i dues finestres a la planta baixa; un \xc3\xbanic balc\xc3\xb3 uneix les tres obertures del primer pis, i les del segon pis tenen balcons separats. Com a decoraci\xc3\xb3 hi ha, a la fa\xc3\xa7ana, pilastres planes i estriades, els capitells de les quals, i altres motllures, s\xc3\xb3n de terra cuita. Les cornises i els balcons, componen la fa\xc3\xa7ana en tres cossos verticals i horitzontals. Baranes de ferro i reixes acaben de completar aquest notable pany. La casa t\xc3\xa9, en total, un cos i mig d'amplada i est\xc3\xa0 situada a un carrer estret de cases entre mitgeres.\n_START_SECTION_\nHist\xc3\xb2ria\n_START_PARAGRAPH_\nAquest edifici \xc3\xa9s l'habitatge dels capellans de la parr\xc3\xb2quia i per aix\xc3\xb2 se situa molt a prop de l'esgl\xc3\xa9sia. T\xc3\xa9 tamb\xc3\xa9 una entrada per la Riera on hi ha un casal parroquial, centre cultural de la poblaci\xc3\xb3."